बिजनौर। शिक्षा अधिकार अधिनियम के लागू होने से इस बार कालेजों में कक्षा छह में प्रवेश के लिए मारामारी नहीं होगी। सोमवार को स्कूल खुलते ही कक्षा छह में प्रवेश की प्रक्रिया भी शुरू कर दी है। कक्षा छह में प्रवेश के लिए किसी प्रकार की प्रवेश परीक्षा नहीं कराई जाएगी। डीआईओएस की ओर से इसके लिए स्कूलों को सख्त निर्देश दिए गए हैं। पहले आओ पहले पाओ के आधार पर कक्षा छह में प्रवेश दिए जाएंगे। छात्र व अभिभावक कक्षा पांच उत्तीर्ण की अंक तालिका के साथ स्कूलों में पहुंचेंगे तथा प्रवेश के लिए आवेदन करेंगे।